लक्खी मेले में ड्रोन कैमरे से होगी निगरानी
कार्यालय संवाददाता | करौली/कैलादेवी
कलेक्टरमनोज कुमार शर्मा ने कहा कि कैलादेवी मेले में व्यवस्थाएं ऐसी की जाएं कि देश भर से आने वाले श्रद्धालु यहां आकर अच्छी याद लेकर जाएं। इसके लिए संबंधित अधिकारी अपनी जिम्मेदारी का निर्वहन करते हुए मेले की व्यवस्थाएं मेला प्रारंभ होने से पूर्व ही दुरुस्त कर लें, साथ ही चेतावनी दी कि इसमें लापरवाही बरतने वालों को किसी भी सूरत में बख्शा नहीं जाएगा।
कलेक्टर शर्मा ने यह बात शुक्रवार को कैलादेवी कस्बे में आयोजित कैलादेवी मेले की तैयारी बैठक में अधिकारियों से कहीं। उन्होंने कहा कि 25 मार्च से 8 अप्रैल तक आयोजित होने वाले इस लक्खी मेले में सुरक्षा, साफ-सफाई, पेयजल की इतनी अच्छी व्यवस्था की जाएं जिससे देश-प्रदेश से आने वाले श्रद्धालु इस मेले कि अच्छी याद लेकर जाएं। इसके साथ ही उन्होंने मंदिर में जाने वाले श्रद्धालुओं के जूते-चप्पलों को रखने की पुख्ता व्यवस्था करने के लिए मंदिर ट्रस्ट प्रबंधक, मेला अवधि के दौरान दो क्रेन की व्यवस्था करने के जिला परिवहन अधिकारी को, मेला परिसर में निर्धारित स्थलों पर सामुदायिक शौचालयों की व्यवस्था करने के लिए संबंधित को निर्देश दिए। इसके साथ ही उन्होंने सानिवि के अधिकारियों को निर्देश दिए कि वह कैलादेवी मार्ग की मरम्मत एवं हेलीपेड शीघ्र तैयार कराएं वहीं ट्रस्ट के पदाधिकारियों से कहा कि मेले के दौरान पार्किंग, रोशनी एवं पेयजल की व्यवस्था मेला प्रारंभ होने से पूर्व ही कर लें। उन्होंने मेला परिसर स्थल पर जल स्त्रोत के संसाधनों की साफ-सफाई निर्धारित समयावधि में पूर्ण कराने के निर्देश देने के साथ आबकारी अधिकारी को मेला परिसर में संचालित शराब की दुकानों को मेला अवधि के दौरान दूसरी जगह पर शिफ्ट करने के निर्देश दिए। जिला पुलिस अधीक्षक अनिल कयाल ने कहा कि कैलादेवी मेले में ट्रस्ट, अधिकारी एवं पंचायत पूरी जिम्मेदारी एवं समर्पण की भावना के साथ निर्धारित समयावधि में कार्य पूर्ण करें। उन्होंने कहा कि मेला परिसर स्थल के मार्ग में मन्दिर की तरफ जाने वाले रास्ते की सूचना के लिए संकेतक बोर्ड लगाए।
चारों ओर लगेंगे सीसीटीवी कैमरे
मेलाबैठक के बाद कलेक्टर पुलिस अधीक्षक ने अधिकारियों के साथ मन्दिर भवन मुख्य मार्ग होते गये दर्शनों की व्यवस्था बाईपास, हेलीपेड व्यवस्था, पार्किंग व्यवस्थाओं का अवलोकन कर आवश्यक दिशा निर्देश दिए। वहीं अधिकारियों ने कैला मां के दर्शन कर जिले में अमन चैन खुशहाली की कामना की। कलेक्टर ने मेला अवधि के दौरान मेले में अवांछित गतिविधियों से निपटने के लिए ड्रोन कैमरे से निगरानी कराए जाने के निर्देश दिए। इसके साथ पर्याप्त संख्या में पुलिस जाब्ता तैनात रहेगा जो पूरी तरह सुरक्षा व्यवस्था संभालेंगे। इसके साथ ही कैलादेवी के होटल, धर्मशाला सार्वजनिक स्थानों पर सीसीटीवी कैमरे लगाने के निर्देश दिए जिससे किसी भी अवांछनीय गतिविधि पर नजर रखने के साथ अपराधी की पहचान हो सके।
करौली. अवलोकनकरते कलेक्टर, पुलिस अधीक्षक अन्य।
hin_Deva npi_Deva hin_Deva hin_Deva bho_Deva hin_Deva bho_Deva